J-Rocks itu apa sih? Jelaskan dalam bahasa sunda ya

J-Rocks nyaéta grup musik asal Jakarta, Indonesia nu nyokot aliran Japanese pop/rock. Dibentuk tanggal 9 November 2003. Anggotana nyaéta Iman minangka vokalis, Sony minangka gitaris, Wima minangka basis, jeung Anton saluki drummer.

Mimitina mah ieu band téh ngaranna J-Rockstars. Hurup J di hareupeun kecap Rockstar bisa dihartikeun Jepang alatan Wima saparakanca maénkeun Japanese pop/rock music, Jakarta alatan asal ieu band ti Jakarta, sarta bisa ogé dihartikeun jujur lantaran maénkeun musik nu bener-bener dipikaresep ku sakabéh personil J-Rocks. Ngaran J-Rockstars ahirna mah disingget jadi J-Rocks. Ngaran J-Rockstars dijadikeun istilah pikeun fans J-Rocks (biasana mah disingget jadi JRS).

Awal taun 2004, J-Rocks jadi pinunjul dina féstival musik Nescafe Get Started 2004 nu disponsoran ku Trans TV, jeung Aquarius Musikindo. ti dinya, J-Rocks nyieun albeum kompilasi Nescafe Get Started nu mangrupa awal gawé bareng J-Rocks jeung Aquarius Musikindo. Albeum munggaranana kaluar taun 2005 kalawan judul Topeng Sahabat. Ieu band beuki kasohor sanggeus albeum kaduana Spirit kaluar sarta maénkeun rupa-rupa aliran musik saperti Rock’n Roll (Juwita Hati), Waltz / Victorian (Tersesal), Symphonic Metal (Aku Harus Bisa), blues, klasik, jeung sajabana.

Taun 2008, J-Rocks meunangkeun A Mild Live Soundrenaline 2008“. Alatan hal éta, J-Rocks jadi band Indonésia nu munggaran rékaman di studio legendaries Abbey Road, di Inggris. Ti mimiti taun 2008, J-Rocks mimiti maké kostum batik kalawan désain modéren tapi dangdanan ala Harajuku.